text:  Celkom zábavný film, na ktorom sa človek schuti zasmeje, problém je, že toto dielko nebolo koncipované ako komédia. Tyler Perry nech sa naparuje ako chce, nech dedukuje ako istý pán Holmes. Alex Cross v podaní Morgana Freemana je pre neho nedosiahnuteľným cieľom. Cross je chytrák, ktorý ohuruje svoje okolie teóriami, krásne a fascinujúco znejúcimi, avšak bez akéhokoľvek pozadia a opory vo faktoch. A výsledok? Prásk! A milý pán Cross mal zase pravdu, za celý film sa pomýlil len raz, aj to v prípade, v ktorom sa pomýliť nemal a nesmel.  Matthew Fox hraje psychopatického vraha ktorý by sa pokojne mohol volať Frankenkiller, pretože je to ten najtuctovejší zabijak, aký sa kedy na striebornom plátne objavil, vo svojej snahe vyzerať cool je totálne na smiech, výbuchy hnevu a chladné logické plnenie vlastného vražedného plánu akosi nejdu k sebe. V porovnaní so Zberateľom bozkov či Pavúkom slabé ako čaj, lepší výsledok by sa bol dosiahol, ak by sa popracovalo na zopár detailoch, predovšetkým dať scénar napísať niekomu, kto písať vie a poprípade videl aj predošle 2 filmy...
item_title: Vražedná hra
item_directors: Rob Cohen
item_screenwriters: Marc Moss Kerry Williamson
item_cast: Tyler Perry Matthew Fox Jean Reno Rachel Nichols Chad Lindberg Giancarlo Esposito Carmen Ejogo Edward Burns John C. McGinley Ron Causey Tim Holmes Robert Graziosi Janine Sarnowski Werner Dähn Cicely Tyson Stephanie Jacobsen Simon Rhee Patrick Viktor Monroe Charles W. Bailey Scott Mullen Dominic Ryan Gabriel Sayeed Shahidi Marcelo Tubert Jessalyn Wanlim Timothy J. Richardson Rory Markham Alexandra Ruddy